ফ্রেড: শাখতার দোনেস্ক থেকে ব্রাজিলের বিশ্বকাপ দলে থাকা ফ্রেডকে দলে ভেড়ায় ম্যানচেস্টার ইউনাইটেড। চ্যাম্পিয়নস কাপেই ম্যানইউয়ের জার্সি গায়ে উঠেছে তার। রিয়াল মাদ্রিদের বিপক্ষে খেলেছেন ম্যানইউয়ের হয়ে দ্বিতীয় ম্যাচ। শাখতার দোনেস্কে ২৫ বছরের এই তারকা একশ'র ওপরে ম্যাচ খেলেছেন। রিয়ালের বিপক্ষে শুরুর একাদশে জায়গা পেয়ে দারুণ খেলেছেন এই মিডফিল্ডার। ফ্রেডের দারুণ পারফর্মের জন্য ভক্তরা তাতে প্রশংসায় ভাসিয়েছেন। ম্যানইউ দারুণ একজন মিডফিল্ডার পেয়েছে বলে টুইট করেছেন অনেকে।